Държавен вестник, бр. 57, 2000 г., стр. 35

Б Р О Й  57
Д Ъ Р Ж А В Е Н   В Е С Т Н И К
С Т Р .  35
Г л а в а  ч е т в ъ р т а
СПЕЦИФИЧНИ ИЗИСКВАНИЯ ПРИ ИЗ-
ГРАЖДАНЕТО НА КЛАДЕНЦИ И БЕЗПЛАТ-
НОТО ВОДОПОЛЗВАНЕ ЗА ЗАДОВОЛЯВА-
НЕ НА СОБСТВЕНИ ПОТРЕБНОСТИ
Чл. 54. Не се изисква разрешително за из-
граждане на кладенец в собствен имот и за
водоползване от плитки подземни води за за-
доволяване на собствени потребности с дебит
до 0,2 л/с, но не повече от 10 м3/ден.
Чл. 55. (1) Собствен имот по смисъла на тази
наредба е имотът, който задоволява собствени-
те потребности на собственика или ползвателя
на имота.
(2) Собствени потребности са потребностите
от вода за задоволяване на битови нужди, за водо-
пой на животни, както и за поливане в рамките на
имота по ал. 1 за отглеждане на цветя, овощни
дървета и зеленчуци с нетърговска цел.
Чл. 56. (1) За изграждането на кладенец за
задоволяване на собствени потребности собст-
веникът е длъжен да уведоми писмено съответ-
ната общинска администрация, че има намере-
ние да изгради собствен водоизточник.
(2) Писмото по ал. 1 следва да съдържа и
информация за наличието на стар негоден кла-
денец, ако има такъв в същия имот.
(3) Когато имотът попада в границите на
най-вътрешния и средния пояс на санитарно-
охранителните зони около водоизточниците и
находищата на минерални води, както и в райо-
ни с ликвидиран геотехнологичен добив на уран,
общинската администрация в 7-дневен срок от
уведомлението по ал. 1 уведомява собственика,
че се изисква разрешително за изграждане на
кладенеца и за водоползване по реда на Закона
за водите и тази наредба.
(4) Най-късно 3 месеца след изграждането на
кладенеца собственикът го обявява писмено в
общинската администрация, като посочва данни
за: имота, в който е изграден кладенецът, дълбо-
чината на кладенеца, неговия диаметър, целта, за
която ще се ползва водата, и начина на добиване
на водата—с кофа или с помпа, вид и дебит на
помпата, разстоянието от кладенеца до граници-
те със съседни частни имоти и номера на разре-
шителното—в случаите по ал. 3.
(5) Ако водата се добива с помпа и се докаже,
че собственикът използва повече от 10 м3/ден
директорът на басейновата дирекция го задъл-
жава да монтира водомер.
Чл. 57. (1) Допуска се изграждането на два
или повече кладенци за задоволяване на собст-
вени потребности в един имот в рамките на
водното количество по чл. 54 само след доказ-
ване на необходимостта от това и съгласуване
с басейновата дирекция.
(2) Ако в имота има изграден кладенец, кой-
то е затлачен, пресъхнал или е разрушен и соб-
ственикът е принуден да изгради нов, старият
кладенец задължително се зарива и запечатва с
глинест слой.
(3) Кладенецът се зарива само с естествени
земни материали, като не се допуска използва-
нето на отпадъчни материали, които биха дове-
ли до замърсяване на подземните води.
Чл. 58. (1) Собственикът на имота, в който е
разположен кладенецът, носи отговорност за при-
чинените щети, свързани с промяна в качеството
и количеството на водите, предизвикана от не-
подходящо избрано място на кладенеца.
(2) Собственикът по ал. 1 поема всички рис-
кове от ползването на водата от кладенеца за
пиене и хигиенни нужди.
Чл. 59. (1) При ползване на подземни води,
в т.ч. и минерални води, чрез обществени чеш-
ми, павилиони или колонади за минерална вода
се спазват всички правила и изисквания за опаз-
ване на околната среда и здравето на хората,
като не се допуска замърсяване на прилежаща-
та територия, разрушаване и повреждане на
чучурите, крановете, коритата, отточния канал
на чешмите и водовземните съоръжения.
(2) Ползването по ал. 1 се извършва така, че
да не се възпрепятства ползването на водата и
от други граждани.
Чл. 60. (1) Всички водоизточници за общо
водоползване на територията на общината се
завеждат служебно в регистрите по чл. 25, ал. 1
от Закона за водите в отделен раздел.
(2) Общинската администрация предприе-
ма необходимите действия за опазването на
водите във водоизточниците по ал. 1 и средата
около тях.
Чл. 61. При планов или авариен ремонт на
съоръжения, осигуряващи минерална вода за
общо ползване, спирането на водата се обявява
минимум 24 часа по-рано на определеното за
това място.
Г л а в а  п е т а
ОПАЗВАНЕ НА ПОДЗЕМНИТЕ ВОДИ
Раздел I
Общи положения
Чл. 62. (1) Подземните води и подземните
водни обекти се опазват от изтощаване, замър-
сяване и увреждане.
(2) Целите на опазването са:
1. поддържане на необходимото количество
и качество на подземните води и здравословна
околна среда;
2. съхраняване на екосистемите , свързани с
подземните води;
3. предотвратяване на стопански щети, свър-
зани с вредното въздействие на подземните води.
Чл. 63. Подземните води се опазват от изто-
щаване чрез:
1. издаване на разрешителни за хидрогео-
ложки проучвания, за изграждане, ремонт, ре-
конструкция и модернизация на водовземни
съоръжения за подземни води и за водополз-
ване от подземни води и предоставяне на кон-
цесии за ползване на минерални води при
определени условия;